Λιγκ 2

Το Σαμπιονά ντε Φρανς ντε Φουτμπόλ ντε Λιγκ 2, σε συντομογραφία Λιγκ 2 (ή Λ2) είναι η δεύτερη ποδοσφαιρική επαγγελματική κατηγορία στη Γαλλία. Το πρωτάθλημα αυτό αποτελεί τον προθάλαμο της Λιγκ 1. Ονομαζόταν Ντιβιζιόν 2 (D2) μέχρι και το 2002. Κάτοχος του τίτλου είναι η ομάδα της Σταντ ντε Ρενς που κατέκτησε τη σεζόν 2017-18 το δεύτερό της τίτλο στην δεύτερη κατηγορία. Τη σεζόν 2018-2019, το πρωτάθλημα της Λιγκ 2 θα μεταδίδεται από τις συχνότητες του beIN Sports και του Canal+.

 Η οργάνωση και η λειτουργία του Σαμπιονά ντε Φρανς ντε Λιγκ 2 έχουν δοθεί στην Ένωση Επαγγελματικού Ποδοσφαίρου, που απονέμει τον τίτλο του πρωταθλητή Γαλλίας στην Λιγκ 2 στο σύλλογο του οποίου η ομάδα τερματίζει στην κορυφή του βαθμολογικού πίνακα μετά το πέρας της τελευταίας αγωνιστικής της διοργάνωσης. ΟΙ τρεις πρώτοι της βαθμολογίας της Λιγκ 2 συναντούν την επόμενη σεζόν τις ομάδες που αποτελούν την Λιγκ 1. Αντικαθιστούν με αυτόν τον τρόπο τους τρεις τελευταίους της Λιγκ 1, που υποβιβάζονται στη Λιγκ 2. Αντιθέτως, οι τρεις τελευταίοι της βαθμολογίας υποβιβάζονται στη Νασιονάλ της οποίας οι τρεις πρώτοι προβιβάζονται στη L2. Για τη σεζόν 2016-17, υπήρξε αλλαγή σχετικά με την άνοδο και τον υποβιβασμό. Πιο αναλυτικά, οι δύο πρώτες ομάδες θα προβιβάζονται απευθείας στη Λιγκ 1, αντικαθιστώντας τις αντίστοιχες τελευταίες της Λιγκ 1. Η τρίτη ομάδα της Λιγκ 2 θα αγωνιστεί σε διπλό αγώνα με την 18η της Λιγκ 1 και ο νικητής της διαδικασίας θα συμμετέχει στη Λιγκ 1 την επόμενη σεζόν, ενώ ο ηττημένος στη Λιγκ 2. Στη διαδικασία ισχύει ο νόμος των εκτός έδρας γκολ. Όσον αφορά τον υποβιβασμό, οι δύο τελευταίες ομάδες της Λιγκ 2 υποβιβάζονται στη Νασιονάλ, ενώ η 18η ομάδα της βαθμολογίας θα αγωνιστεί σε διπλό αγώνα με την τρίτη της Νασιονάλ. Και σε αυτή τη διαδικασία ισχύει ο νόμος των εκτός έδρας γκολ, ενώ ο νικητής θα συμμετέχει στη Λιγκ 2 την επόμενη σεζόν, ενώ ο ηττημένος στη Νασιονάλ. Από την επόμενη σεζόν και έπειτα, ψηφίστηκε νέος νόμος σχετικά με τον προβιβασμό. Οι δύο πρώτες ομάδες παραμένουν αυτές που προβιβάζονται απευθείας στη Λιγκ 1, αλλά η τρίτη ομάδα προκύπτει από την ανάμειξη τεσσάρων ομάδων. Πιο συγκεκριμένα, η πέμπτη ομάδα της βαθμολογίας της Λιγκ 2, με το πέρας των 38 αγώνων, θα πηγαίνει στην έδρα της τέταρτης για έναν αγώνα, ο οποίος είναι ο προημιτελικός των play-off. Σε περίπτωση ισοπαλίας, η αναμέτρηση θα οδηγείται στην παράταση, όπου αν το σκορ παραμείνει ισόπαλο, οι δύο ομάδες θα κατευθυνθούν στα πέναλτι. Ο νικητής της διαδικασίας ταξιδεύει για τον ημιτελικό στην έδρα της τρίτης ομάδας της Λιγκ 2 για έναν αγώνα. Ο νικητής του ημιτελικού κατευθύνεται στον διπλό τελικό των play-off, όπου θα βρεθεί αντιμέτωπος με την 18η ομάδα της Λιγκ 1, με το νικητή του τελικού να αγωνίζεται στη Λιγκ 1 για την επόμενη σεζόν και τον ηττημένο στη Λιγκ 2 Είναι η Επιτροπή Οργάνωσης Διοργανώσεων (που οργανώνει παράλληλα και τους αγώνες της Λιγκ 1) που αναλαμβάνει την οργάνωση και τον προγραμματισμό των αγώνων. Οι ομάδες της Λιγκ 2 συμμετέχουν στο Λιγκ Καπ Γαλλίας, μαζί με τις αντίστοιχες της Λιγκ 1 και τις ομάδες της Νασιονάλ που είναι επαγγελματικές. Οι ακόλουθες 20 ομάδες θα λάβουν μέρος στη Λιγκ 2 στη διάρκεια της σεζόν 2018–19. 11 λεπτά : είναι ο χρόνος που χρειάστηκε ο Σεμπάστιαν Ρίμπας (Ντιζόν ΦΚΟ, σεζόν 2010/2011) για να σκοράρει το πιο γρήγορο χατ-τρικ στην ιστορία της Λιγκ 2. 5 φορές : ο αριθμός των κατακτήσεων του πρωταθλήματος της Λιγκ 2 από την ΑΚ Χάβρη. 72 βαθμοί (με νίκες τριών βαθμών και ένα πρωτάθλημα 22 ομάδων) : η μέγιστη βαθμολογική συγκομιδή που δεν μπόρεσε να συνδυαστεί με άνοδο στην Λιγκ 1 (Σταντ Λαβαλουά, 1995-1996) 128 γκολ : σε 40 αγώνες, το ρεκόρ επίτευξης τερμάτων σε μία μοναδική σεζόν της Ντιβιζιόν 2 (Ανζέ ΣΚΟ, 1968/1969) 55 γκολ : ο αριθμός τερμάτων που επιτεύχθηκαν σε μία σεζόν από τον Ζεράρ Γκριζζεττί, επιθετικό της ΑΣ Ανγκουλέμ, το 1969. 41 Σεζόν : Αριθμός σεζόν που πέρασαν στο πρωτάθλημα η ΡΚ Μπεζανσόν και η ΑΣ Κάννες από τη σεζόν 1946-1947 Το πιο γρήγορο γκολ στην ιστορία της Λιγκ 2 επιτεύχθηκε στις 26 Σεπτεμβρίου 2009 από τον παίκτη της Ναντ Ρεμί Μαρεβάλ απέναντι στην Νιμ Ολιμπίκ. Μετά από μόλις 8 δευτερόλεπτα αγώνα, η μπάλα πέρασε την γραμμή της εστίας του Νικολά Πουϊντεμπουά. Επίσημη Ιστοσελίδα Πρωταθλήματος (Γαλλικά) Η τωρινή βαθμολογία του πρωταθλήματος και όλες οι βαθμολογίες του από το 1993